techiaith/cofnodycynulliad_en-cy huggingface dataset:
English: Well, I do agree that those powers are backstop powers. That's the first thing to say. You are right in that sense, certainly. We thought about this and we had a short conversation about this in the Chamber. We did think about the best way of tackling this issue. The powers that are retained in the Bill, they're the same powers apart from some technical modifications on the margins given that a new body is being created. They are the same powers in substance as the powers that exist at present. And the reason is: in the worst case scenario, where the institution is not in a position to invite the Government to do this, without these powers it's not clear to me how we could ensure that an institution could be dissolved in an ordered way that safeguards students, for example. So, that's the purpose of this. It is a backstop. And as I said more broadly, the use of the powers would be subject to the principles of public law in any case. But you've raised this point, and various universities have raised this point directly with me as well. And, so, I'm perfectly happy to look at whether there are other things that we could do in this part of the Bill that would give people more security that this is a backstop rather than anything else.
Welsh: Rwy'n cytuno â chi: mae'r pwerau hynny yn bwerau backstop. Dyna'r peth cyntaf i ddweud. Felly, rŷch chi'n iawn yn hynny o beth yn sicr. Gwnaethon ni feddwl am hyn. Cawson ni sgwrs fer yn y Siambr ynglŷn â'r pwynt hwn. Gwnaethon ni feddwl am beth oedd y ffordd orau o fynd i'r afael â hyn. Mae'r pwerau sydd yn cael eu parhau yn y Bil, yr un pwerau ydyn nhw oni bai am newidiadau technegol ar yr ymylon yn sgil bod corff newydd yn cael ei greu. Yr un pwerau ydyn nhw mewn sylwedd â'r pwerau sydd yn bodoli ar hyn o bryd. Y rheswm yw: yn y sefyllfa waethaf oll, pan fydd y sefydliad efallai ddim mewn sefyllfa i roi gwahoddiad i'r Llywodraeth i wneud hyn, heb y pwerau yma dyw e ddim yn glir i fi sut byddech chi'n gallu sicrhau bod y sefydliad yn gallu dirwyn i ben mewn ffordd drefnus sydd yn diogelu myfyrwyr, er enghraifft. Felly, dyna yw pwrpas hyn. Mae e yn backstop. Ac fel roeddwn i'n dweud yn ehangach, byddai defnydd o'r pwerau hyn yn ddarostyngedig i egwyddorion cyfraith gyhoeddus beth bynnag. Ond, chi'n gwybod, rŷch chi wedi codi'r pwynt hwn, ac mae amryw un o'r prifysgolion wedi codi'r pwynt hwn yn uniongyrchol gyda fi. Felly, rwy'n berffaith hapus i edrych os oes pethau eraill y gellid eu gwneud yn y rhan hon o'r ddeddf a fyddai'n rhoi mwy o gysur i bobl mai'r backstop hwnnw sydd mewn golwg yn hytrach nag unrhyw beth arall.
English: Yes, because that does mean - . You mentioned at the beginning that consistency is one of the objectives of this Bill, but this does give an inconsistent power over the providers, doesn't it, because some have a royal charter, for example, so you couldn't intervene in the same way with those. So, do you accept that that does create an inconsistent power?
Welsh: Ie, achos mae hynny yn golygu - . Gwnaethoch chi sôn ar y dechrau taw cysondeb yw un o amcanion y Bil, ond mae hwn yn rhoi pŵer anghyson dros y darparwyr, onid yw e, achos bod gan rai siarter frenhinol, er enghraifft, felly byddai dim modd ymyrryd yn yr un ffordd. Felly, ydych chi'n derbyn bod hynny'n creu pŵer anghyson?
English: Well, if the committee has specific suggestions about how to strengthen this part of the Bill, I would have an interest in hearing that, because I certainly want to continue this discussion that we've started to have in order that we can maintain people's confidence in this part of the legislation. I think that's important.
Welsh: Wel, os oes gan y pwyllgor awgrymiadau penodol ynglŷn â sut i gryfhau'r rhan yna o'r ddeddf, byddai gyda fi ddiddordeb i glywed hynny, oherwydd rwy'n sicr eisiau parhau'r drafodaeth dŷn ni wedi dechrau ei chael er mwyn inni gynnal ffydd pobl yn y rhan yma o'r ddeddfwriaeth. Mae'n bwysig bod hynny'n parhau.
English: Yes, thank you, Chair. Just going back a little bit to what you've described there in your responses to Ken Skates in terms of the complexity and diversity of the landscape in terms of provision, if I understand what you said correctly, one of the key objectives of the Bill is to ensure fair play and a level playing field across providers. So, I just wanted to ask, perhaps, about ensuring the requirements in terms of charitable status, consulting the student voice and quality: are they going to be just as relevant for each provider in terms of HE, when the Bill responds to the regulation according to the kind of provision rather than provider? Could you give a bit more detail on that, please?
Welsh: Ie, diolch, Cadeirydd. Jest yn mynd yn ôl ychydig bach i'r hyn rydych chi wedi'i ddisgrifio fanna yn eich atebion i Ken Skates o ran cymhlethdod ac amrywiaeth y dirwedd o ran darpariaeth, os ydyw i'n deall yn iawn o beth rydych chi wedi'i ddweud y bore yma, un o amcanion allweddol y Bil yw sicrhau chwarae teg a chae chwarae gwastad ar draws darparwyr. Felly, eisiau holi ydyw i, efallai, ynglŷn â sicrhau y gofynion ynghylch statws elusennol, ymgysylltu â dysgwyr, llais y dysgwyr ac ansawdd: ydyn nhw'n mynd i fod yr un mor berthnasol i bob darparwr addysg uwch, pan fo'r Bil yn teimlo fel ei fod e'n rheoleiddio yn ôl y math o ddarpariaeth yn hytrach na darparwr? Os allwch chi roi bach o fanylder i fi jest ar hynny.
English: Yes, just to echo what I said earlier, this reflects the ways that exist within the broader system of funding providers in the sector generally. So, if you're a university, income from tuition fees is one of the main ways in which you are funded. So, we have, in this context, the register, which means that you have to be registered in order to take advantage of that. Existing on the register offers a regulatory gateway - you then have an opportunity to regulate, and the Bill allows the commission to do that. In the FE sector, given that grants, on the whole, are the main source of funding, there is an opportunity through the grants process to provide specific requirements. Of course, some providers who are, on the whole, FE providers will also offer some courses, or course elements in the HE sector, and they will have to register as well in order to have access to the funding streams that come in the wake of that. So, it just depends on what the main source of funding is, and that's the basis for your decisions in terms of regulation.
Welsh: Ie, jest i ategu beth roeddem ni'n sôn amdano yn gynharach, mae hyn yn adlewyrchu y ffyrdd sy'n bodoli o fewn y system ehangach o ariannu darparwyr yn y sector yn gyffredinol. Felly, os ydych chi yn brifysgol, incwm y ffioedd dysgu yw un o'r prif ffyrdd rydych chi'n cael eich ariannu. Felly, mae gennym ni, yn y cyd-destun hwnnw, y gofrestr, sy'n golygu eich bod chi'n gorfod bod ar y gofrestr er mwyn gallu manteisio ar hynny. Mae bodoli ar y gofrestr yn cynnig gateway rheoleiddio, onid yw e - bod gennych chi wedyn gyfle i allu rheoleiddio, fel y mae'r Bil yn caniatáu'r comisiwn ei wneud. Yn y maes addysg bellach, gan mai grantiau, ar y cyfan, yw'r brif ffynhonnell ariannol, mae cyfle drwy'r broses grantiau i allu darparu gofynion penodol. Wrth gwrs, bydd rhai darparwyr sydd, ar y cyfan, yn ddarparwyr addysg bellach hefyd yn cynnig rhai cyrsiau, neu elfennau o gyrsiau addysg uwch, a bydd gofyn i'r rheini hefyd gofrestru er mwyn gallu cael mynediad at y ffynhonnell arian sy'n dod yn sgil hynny. Felly, mae jest yn dibynnu ar beth yw'r brif ffynhonnell ariannu, ac mae hynny'n sail wedyn i'r dewisiadau ŷch chi'n eu gwneud o ran rheoleiddio.
English: Thank you, Chair. I wanted to talk a little bit, initially, about Welsh-medium provision. What will the role of the Coleg Cymraeg Cenedlaethol be in tertiary education, and how will the commission and the coleg interact in practice? Of course, I welcome the fact that this Bill sets duties on the commission with regard to the Welsh language, but is there an expectation that the commission will take every reasonable step to meet reasonable demand, which is what it says on page 3 of the Bill? Does that go far enough, do you think, considering the need to create a million Welsh speakers by 2050? So, could you provide clarity, please, on the relationship between the new commission and the coleg Cymraeg, acknowledging that we do have a national independent body in Wales that has a great deal of expertise in this field and is already responsible for promoting and increasing Welsh-medium and bilingual provision in the post-compulsory sector in Wales? Thank you.
Welsh: Diolch, Cadeirydd. Dwi eisiau sôn tipyn bach i ddechrau ynglŷn â darpariaeth cyfrwng Cymraeg. Beth fydd rôl y Coleg Cymraeg Cenedlaethol mewn addysg drydyddol, a sut bydd y comisiwn a'r coleg yn rhyngweithio'n ymarferol? Wrth gwrs, rwy'n croesawu'r ffaith bod y Bil addysg yma yn gosod dyletswyddau ar y comisiwn mewn perthynas â'r Gymraeg, ond ydy disgwyl bod y comisiwn yn cymryd pob cam rhesymol i ateb galw rhesymol, sef yr hyn mae e'n dweud ar dudalen 3 y Bil, yn mynd yn ddigon pell, ŷch chi'n credu, o ystyried yr angen i greu miliwn o siaradwyr Cymraeg erbyn 2050? Allwch chi gynnig eglurder, os gwelwch yn dda, ar y berthynas rhwng y comisiwn newydd a'r coleg Cymraeg, gan gydnabod bod gennym gorff cenedlaethol ac annibynnol yng Nghymru sydd yn meddu ar gryn arbenigedd yn y maes hwn ac eisoes yn gyfrifol am hyrwyddo a chynyddu darpariaeth Gymraeg a dwyieithog yn y sector ôl-orfodol yng Nghymru? Diolch.
English: Well, because of those broader responsibilities that you mentioned, and the things that are already in place, and have been for years, that's why the responsibilities of the coleg Cymraeg are more broad-ranging, in one way, than the responsibilities of the commission. The coleg was created to provide independent oversight, strategic plans and management and so forth, and its remit has been broadened recently, and the programme of work talks about the possibility of further expansion and creating a statutory basis for the coleg. So, the commission and the coleg need to work strategically together to provide post-16 education through the medium of Welsh, and the Bill provides the flexibility to allow that to happen in a way that is innovative, I would say, and which is very flexible. That's true of the relationship with the coleg, and it's also true of the relationship between the commission and the National Centre for Learning Welsh. So, there are a variety of providers specifically in the field of Welsh-medium provision that make a broader contribution, if you like, to the aim that you mentioned in the question as regards Cymraeg 2050. So, the relationship is going to be very important.
Welsh: Wel, oherwydd y cyfrifoldebau ehangach hynny yr oeddech chi'n sôn amdanyn nhw sydd ar waith eisoes ac wedi bod am flynyddoedd, wrth gwrs, dyna pam mae cyfrifoldebau'r Coleg Cymraeg Cenedlaethol yn ehangach, mewn un ffordd, na chyfrifoldeb y comisiwn. Mae'r coleg wedi'i sefydlu i ddarparu trosolwg annibynnol, cynllunio strategol, rheolaeth, cefnogaeth ac ati, ac mae ei remit wedi cael ei ehangu yn ddiweddar, ac mae'r rhaglen waith yn sôn am y posibilrwydd o ehangu pellach fyth a chreu sail statudol i'r coleg. Felly, mae angen i'r comisiwn a'r coleg weithio ar y cyd yn strategol ynglŷn â darparu addysg ôl-16 yn y Gymraeg. Mae'r Bil yn creu'r hyblygrwydd i alluogi hynny i ddigwydd mewn ffordd sydd yn arloesol, byddwn i'n dweud, ac sydd yn hyblyg iawn. Mae hynny'n wir gyda'r berthynas â'r coleg, a hefyd yn wir gyda'r berthynas rhwng y comisiwn a'r ganolfan genedlaethol, er enghraifft. So, mae amryw o ddarparwyr yn benodol ym maes y Gymraeg sydd yn gwneud cyfraniad ehangach, os hoffwch chi, i'r nod y gwnaethoch chi sôn amdano yn y cwestiwn ynglŷn â Chymraeg 2050. Felly, mae'r berthynas yn mynd i fod yn un bwysig iawn.
English: You referred there to these carve-outs in the Bill for Welsh Ministers' powers around funding and securing Welsh-medium provision. So, to what extent might these hinder the commission's abilities to deliver its strategic duties and its strategic plan objectives in relation to Welsh-medium provision?
Welsh: Gwnaethoch chi gyfeirio yn fanna at yr eithriadau yma yn y Bil ar gyfer pŵer Gweinidogion ynghylch cyllido a sicrhau'r ddarpariaeth cyfrwng Cymraeg yma. I ba raddau y gallai'r rhain rwystro'r comisiwn rhag cyflawni ei ddyletswyddau strategol ac amcanion ei gynllun strategol mewn perthynas â darpariaeth cyfrwng Cymraeg?
English: I don't think it will hinder it. There are two elements in this, the first of which is the ability of Welsh Ministers to provide a funding stream to the commission with specific terms related to Welsh-medium provision. That's one element. The second element is the ability to continue to fund the coleg Cymraeg. So, because of the contribution that you mentioned in your previous question to the broader language strategy, it is important that those powers continue. But, as you mentioned, there is a strategic responsibility on the commission in this regard, and, as I'm sure you know, there are various examples in the explanatory memorandum of how this could look in practice as a result of meeting the specific duties. But it's vital, of course, that the commission does collaborate with the coleg and the national centre in order to ensure that this is secured.
Welsh: Dwi ddim yn credu y bydd e'n gyfyngiad. Mae dwy elfen, fwy neu lai, yn hyn o beth, hynny yw y gallu gan Weinidogion Cymru i ddarparu ffynhonnell arian i'r comisiwn gyda thermau penodol o ran y Gymraeg. Dyna un elfen o hyn. A'r ail elfen yw'r gallu i barhau i ariannu'r coleg Cymraeg. Oherwydd y cyfraniad y gwnaethoch chi sôn amdano yn eich cwestiwn blaenorol i'r strategaeth iaith ehangach, mae'n bwysig bod y pwerau hynny yn parhau. Ond, fel gwnaethoch chi sôn, mae cyfrifoldeb penodol strategol ar y comisiwn yn hyn o beth, a hefyd, rwy'n sicr eich bod chi'n gwybod, yn y memorandwm esboniadol mae amryw o enghreifftiau o sut allai hyn edrych ar lawr gwlad fel canlyniad i ateb gofynion y ddyletswydd benodol honno. Ond mae'n gwbl angenrheidiol, wrth gwrs, fod y comisiwn yn cydweithio â'r coleg a'r ganolfan genedlaethol er mwyn sicrhau hynny.
English: But how is that going to be achieved? That's the question, isn't it? In terms of the powers that Ministers will have, and in terms of the way that the centre and the coleg are funded directly, and then the duties on the commission to achieve this, could you give us a bit more detail about how you see all of that interacting in a regulatory way?
Welsh: Ond sut fydd hynny'n cael ei gyflawni? Dyna'r cwestiwn, yntefe? O ran y pwerau fydd gan Weinidogion, a'r ffordd o gyllido'r ganolfan a'r coleg yn uniongyrchol, a wedyn y dyletswyddau ar y comisiwn i wireddu hyn, allwch chi roi bach mwy o fanylder i ni am sut ŷch chi'n gweld y cyfan oll yn rhyngweithio yn rheoliadol?
English: I don't see that there is a regulatory tension there. What we're creating is a new duty, as it were, to accompany the powers that already exist and are already in place. We have the funding stream for the coleg Cymraeg, and we have the funding stream for HEFCW, and we are creating a new duty, if you like, to extend in a variety of ways on the face of the Bill the Welsh-medium provision. This will look different. If you look at the output from this, it will look different, I think, in different parts of the sector. So, on the one hand you have sixth forms in Welsh-medium schools in Welsh-speaking communities, where the provision, the workforce, the resources and qualifications et cetera are all provided through the medium of Welsh. So, that's one scenario. On the other hand, you have a greater variety, if you like, for example in FE. Some institutions serve communities that are predominantly Welsh speaking or bilingual, and there are some where the use of the Welsh language is less, and you'd expect - and this does happen in practice - that the provision would be more unbalanced in some parts of the sector. So, it does depend on where the starting point is, if you like, in terms of how that duty will look in practice.
Welsh: Dwi ddim yn gweld bod tensiwn rheoliadol yn hynny. Beth rŷn ni'n creu yw dyletswydd newydd, fel petai, i fynd ynghyd â'r pwerau sydd eisoes yn bodoli ac eisoes ar waith. Mae gyda ni'r ffynhonnell i ariannu'r coleg Cymraeg, mae gyda ni'r ffynhonnell i ariannu HEFCW, ac rŷn ni'n creu dyletswydd ffres, os hoffwch chi, i ymestyn mewn amryw o ffyrdd ar wyneb y Mesur y ddarpariaeth Gymraeg. Bydd hyn yn edrych yn wahanol. Os ydych chi'n edrych ar beth yw'r allbwn o'r hyn, bydd hyn yn edrych yn wahanol, rwy'n credu, mewn rhannau gwahanol o'r sector. Felly, os hoffwch chi, ar un pegwn, os gallaf i ddefnyddio'r derminoleg honno, mae gyda chi, efallai, chweched dosbarth mewn ysgol cyfrwng Cymraeg mewn cymuned Gymraeg, ble mae'r ddarpariaeth, y gweithlu, yr adnoddau a'r cymwysterau i gyd yn cael eu darparu trwy gyfrwng y Gymraeg. Felly, dyna un senario. Ar y pegwn arall, mae gyda chi, efallai, fwy o amrywiaeth, os hoffwch chi, er enghraifft ym maes addysg bellach. Mae rhai yn gweini cymunedau sydd â'r rhan fwyaf yn siarad Cymraeg neu'n ddwyieithog. Mae rhai, efallai, lle mae'r defnydd o'r Gymraeg yn lleol ychydig yn llai, a buasech chi'n disgwyl - ac mae hyn yn digwydd ar lawr gwlad - fod y ddarpariaeth yn fwy anghytbwys efallai mewn rhannau o'r sector. Felly, mae'n dibynnu ar ble mae'r man cychwyn, os hoffwch chi, o ran y ffordd y bydd y ddyletswydd honno'n edrych ar lawr gwlad.
English: Thank you. The next question, perhaps, is how the Bill will provide for consistent powers and a consistent approach to Welsh-medium provision across these types of tertiary education providers. Will there be a difference? You suggest that there will be a difference because of that starting point that you mentioned, but will there be a difference in the way that private training providers and higher education providers are treated in respect of Welsh-medium provision?
Welsh: Diolch. Y cwestiwn nesaf, efallai, yw sut mae'r Bil yn darparu ar gyfer pwerau a dull gweithredu cyson o ran darpariaeth cyfrwng Cymraeg ar draws y mathau hyn o ddarparwyr addysg drydyddol. A fydd yna wahaniaeth? Rŷch chi'n awgrymu efallai y bydd yna oherwydd y pwynt dechrau, ond a fydd yna wahaniaeth yn y modd mae darparwyr hyfforddiant preifat a darparwyr addysg uwch yn cael eu trin mewn perthynas â darpariaeth?
English: I wouldn't expect to see the type of provider forming the basis of the difference. I would expect to see the difference arising from the provision; that is, what is the provision at present, is it good enough - if I can use that shorthand term - and if it's not good enough, for example, what, in relation to the funding source and the terms of that, is the commission doing to drive improvement? So, the duty is consistent but the implementation method is different, and the important thing is that it is the provision that drives the difference, not what kind of provider is involved.
Welsh: Byddwn i ddim yn disgwyl gweld mai sail y gwahaniaeth yw'r math o ddarparwr. Byddwn i'n gweld mai sail y gwahaniaeth yw'r ddarpariaeth; hynny yw, beth yw'r ddarpariaeth ar hyn o bryd, ydy hi'n ddigon da - os gallaf i ddefnyddio'r derminoleg law fer honno - ac os nad yw hi, o ran, er enghraifft, y ffynhonnell ariannu a'r telerau yng nghyd-destun hwnnw, beth mae'r comisiwn yn gwneud i yrru gwelliant yn hynny o beth? Felly, mae'r ddyletswydd yn gyson ond mae'r dull o'i gweithredu yn wahanol, a'r peth pwysig yw mai'r ddarpariaeth sy'n gyrru'r gwahaniaeth, nid pa fath o ddarparwr yw e.
English: Thank you, and one further question to conclude, on learner voice. I raised with you in the Siambr, if you recall, the point that NUS Wales have called for the learner voice to be included in the strategic framework section of the Bill and for it to be a condition of registration. If the Bill's aim is to create a learner-focused system, why is it absent from the suite of strategic duties?
Welsh: Diolch, ac un cwestiwn i orffen, ar lais y dysgwyr. Fe godais i gyda chi yn y Siambr, os ŷch chi'n cofio, fod Undeb Cenedlaethol Myfyrwyr Cymru wedi galw am gynnwys llais y dysgwr yn adran fframwaith strategol y Bil ac iddo fod yn amod cofrestru. Os mai nod y Bil yw creu system sy'n canolbwyntio ar y dysgwr, pam mae e felly'n absennol o'r gyfres o ddyletswyddau strategol?
English: The learner engagement code is one of the innovative things in the Bill that strengthen the voice and ability of the learner to seek representation across the sector, and that's also the way to ensure, in terms of the commission, that that happens in a way that supports learners generally. Compliance with the requirements of the code will be one of the terms that will need to be agreed and met in terms of registration and in terms of funding. So, any provider on the register who receives financial support through the commission will have to provide assurance that learners have a voice. But you're right - and you mentioned this in the Chamber - NUS Cymru has mentioned this to me directly as part of the implementation board that I mentioned at the outset. So, my officials are now in discussion with the NUS to understand in further detail their concerns, and certainly I would welcome the deliberations and views of the committee on this issue as well.
Welsh: Mae'r learner engagement code yn un o'r pethau arloesol yn y Bil sy'n cryfhau llais a gallu'r dysgwr i fynd i'r afael â chael cynrychiolaeth ar draws y sector, a dyna'r ffordd hefyd i sicrhau, o ran y comisiwn, fod hynny'n digwydd mewn ffordd sydd yn cefnogi dysgwyr yn gyffredinol. Bydd cydymffurfio â gofynion y cod yn un o'r telerau fydd yn rhaid cytuno â nhw a'u hateb o ran cofrestru a hefyd o ran ariannu. Felly, bydd unrhyw ddarparwr ar y gofrestr sydd yn derbyn cefnogaeth ariannol trwy law'r comisiwn yn gorfod darparu sicrwydd bod dysgwyr yn cael llais. Ond rŷch chi'n iawn - ac fe wnaethoch chi sôn am hyn yn y Siambr - mae NUS Cymru wedi sôn am hyn yn uniongyrchol wrthyf i fel rhan o'r bwrdd gweithredu roeddwn i'n sôn amdano fe ar y cychwyn cyntaf. Felly, mae fy swyddogion wrthi'n trafod gyda'r NUS i ddeall mwy o fanylion am y consárn sydd gyda nhw, ac yn sicr fe fyddwn i'n croesawu ystyriaethau a barn y pwyllgor yn hyn o beth hefyd.
English: Thank you, Chair. I want to ask some questions about the influence of Welsh Ministers on the commission and providers. You responded to the Bill's draft consultation saying that there is an underlying theme in the legislation, namely that the Welsh Government is reluctant to embrace the concept of an arm's-length body. What are the benefits of being an arm's-length body, and what changes would therefore be needed to achieve that in this Bill?
Welsh: Diolch, Cadeirydd. Dwi eisiau gofyn cwpl o gwestiynau ynglŷn â dylanwad Gweinidogion Llywodraeth Cymru ar y comisiwn a darparwyr. Gwnaethoch chi ymateb i ymgynghoriad drafft y Bil gan ddweud mai thema sylfaenol y ddeddfwriaeth yw bod Llywodraeth Cymru yn amharod i gofleidio'r cysyniad o gorff hyd braich. Beth yw manteision bod yn gorff hyd braich, a pha newidiadau felly y byddai eu hangen i gyflawni hynny yn y Bil hwn?
English: Thank you. I was going to ask what you thought was the rationale for this, but you've answered that question. What's your view therefore on the restating of the powers for Welsh Ministers to dissolve a higher education corporation? Could you tell us about the role that this power played during the creation of the University of South Wales, so we can understand its potential scope?
Welsh: Diolch yn fawr. Roeddwn yn mynd i ofyn beth roeddech chi'n meddwl oedd y rheswm tu ôl i hyn, ond rydych chi wedi ateb y cwestiwn yna. Beth yw eich barn chi felly am ail ddatgan y pŵer i Weinidogion Cymru ddiddymu corfforaeth addysg uwch? Gallwch chi ddweud wrthym ni efallai am y rôl chwaraeodd y pŵer hwn wrth greu Prifysgol De Cymru, fel y gallwn ni ddeall ei chwmpas posib hi?
English: Thank you. Could I ask you what your view is on the power that Welsh Ministers will have to modify the commission's strategic plan? Is this power conducive to achieving the aims of the reforms?
Welsh: Diolch. Allaf i ofyn i chi beth yw eich barn chi felly am y pŵer fydd gan Weinidogion Cymru i addasu cynllun strategol y comisiwn? A yw'r pŵer hwn yn ffafriol i gyflawni'r nodau diwygiadau?